《醉歌》
宋代·刘学箕

读书求见古人心，闭门不知青春深。
夜来东风扫浮云，晓光薄林生遥岑。
搜寻不觉出门去，绿暗溪边杨柳路。
诗章立顾不复作，会景那知自成句。
归途晤晤谁与从，眼前物物俱春工。
崇桃积李事已晚，牡丹正丽酴醾稼。
白茶照人冰雪同，红茶烧空猩血红。
金沙雨晴翡翠积，海棠露湿胭脂重。
急呼诗月唤酒伴，高堂共泛琉璃钟。
夜阑秉烛相对语，谩道今人不如古。
古士放达醒者稀，今人不饮徒自苦。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。